11. Vedtagelse af lokalplan nr. 435 Skole, daginstitution og boligområde i Foldby-Norring 
og tillæg nr. 22 til Kommuneplan 2021-32 (Åben)
Tidl. politisk behandling PL-U, [adresse], pkt.3 , BY, 26.11.24, pkt. 11
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 435 Skole, 
daginstitution og boligområde i Brian Thorsen” og ”Forslag til tillæg nr. 22 til 
Kommuneplan 2021-32”.
Lokalplanforslaget tager udgangspunkt i [adresse] ønske om at etablere en ny skole og 
daginstitution i sammenhæng med er nyt boligområde i Brian Thorsen.
Lokalplanområdet ligger i den nordlige del af Norring, nord for [adresse] og omfatter et areal på ca. 15,5 
ha. Området ligger placeret med kort afstand til Hinnerup og [adresse] og afgrænses mod nord af Norring 
[adresse] og et fredet naturområde omkring denne. Mod øst og vest grænser området op til åbne marker. 
Mod sydvest ved [adresse] ligger en landbrugsejendom og langs [adresse] ligger et mindre område 
med boliger. Udover gården ved [adresse] er lokalplanområdet ubebygget og anvendes som 
landbrugsjord.
En mindre del af lokalplanområdet ligger inden for kommuneplanramme 7.BO.2, der udlægger området til 
åben-lav og tæt-lav boligbebyggelse. Den resterende del af lokalplanområdet er ikke rammelagt. 
Lokalplanen er således ikke i overensstemmelse med kommuneplanen, og der er derfor udarbejdet et 
kommuneplantillæg, der udlægger området dels til offentligt formål, dels til naturområde og dels til område 
til boligformål.
Formålet med lokalplanen er at skabe et attraktivt skole- og fritidsområde i nærhed til et nyt boligområde, 
med gode stiforbindelser til resten af Brian Thorsen og i samspil med områdets naturkvaliteter. 
Lokalplanforslaget og forslaget til kommuneplantillæg har været fremlagt i offentlig høring i perioden 28. 
november 2024 til 23. januar 2025. I perioden er der indkommet 13 høringssvar.
Høringssvarene er beskrevet i vedhæftede bilag sammen med Teknik og Miljøs vurdering og indstilling. 
Den fulde ordlyd af høringssvarene er også vedhæftet.
I høringsperioden er der indsendt klage til Planklagenævnet over manglende vurdering af flagermus i 
forbindelse med miljøscreenningen af planforslagene. Teknik og Miljø har efterfølgende valgt at genoptage 
miljøscreenningen og komme med en ny afgørelse. Afgørelsen og miljøscreenningen har efterfølgende 
været offentliggjort med en klagefrist på fire uger. Der er ikke indkommet klager inden for klageperioden.
VURDERING
De fleste af høringssvarene omhandler trafikale forhold i og uden for lokalplanområdet herunder 
hastighedsbegrænsning, begrænsning af tung trafik på [adresse], udkørselsforhold for ejendommene 
[adresse]: EMN-2024-00927
Dok-ID: 3867231
Sagsbehandler: jhne
Byråd
29. april 2025  19:00
langs med [adresse] og trafiksikkerhed generelt. Herudover handler høringssvarene om etablering af 
idrætshal, tilføjelse af anvendelsesbestemmelse i kommuneplantillægget, andel af grønt areal inden for 
lokalplanområdet, placering af skolen og ændring af balancen i byen ved placering af skole i Norring. 
Herudover har sælger ytret ønske om at beholde det areal, der er udlagt til beskyttet natur inden for 
lokalplanområdet.
Teknik og Miljø foreslår, at der på baggrund af høringssvarene, dialogen med sælger og Styrelsen for Grøn 
arealomlægning og Vandmiljø foretages nedenstående ændringer af planerne:

Tilføjelse af anvendelsesbeskrivelse for området der er omfattet af bevaringsværdigt landskab, Grønt 
[adresse], potentielle økologiske forbindelser, potentielle naturbeskyttelsesinteresser og lavbund, 
der kan genoprettes under afsnittet anvendelse i tillæg nr. 22 til Kommuneplan 2021-25. Området er i 
lokalplanforslaget udlagt til [adresse] og opholdsareal.

Udtagelse af kommuneplanramme 7.RE.3 af kommuneplantillægget.

Justering af lokalplanafgrænsning til grænsen mellem det beskyttede naturområde og de nordlige 
afgrænsninger af forslag til kommuneplanramme 7.OF.3 og 7.BO.2.

Justering af lokalplanens og tekst og kortmateriale i henhold til foreslåede ændring af 
lokalplanafgrænsningen.
ØKONOMI
Planlægningen medfører i sig selv ikke direkte afledte udgifter for Favrskov Kommune. Der vil komme 
udgifter til grundkøb, projektering, byggemodning og opførelse af skole, fritids- og dagtilbud. Hvis [adresse] 
Kommune erhverver den del af området, som omfatter boliger, vil der desuden være afledte udgifter til 
byggemodning af dette område, som siden vil kunne sælges med indtægter til følge.
Lokalplanområdet ligger i landzone og overføres ved lokalplanens endelige vedtagelse til byzone.
Da planlægningen er igangsat på kommunens initiativ, er der ikke underskrevet fraskrivelseserklæring og 
deklaration om sprøjtemiddelforbud af den nuværende grundejer. Der vil blive tinglyst sprøjtemiddelforbud 
på den kommunalt ejede del af lokalplanområdet.
INDDRAGELSE
Planforslagene har i overensstemmelse med planloven været i offentlig høring fra 28. november 2024 til 
23. januar 2025.
Der er i forbindelse med den offentlige høring af forslagene afholdt borgermøde 21. januar i Foldby 
Forsamlingshus, hvor borgerne havde mulighed for at komme med spørgsmål og kommentarer til 
forslagene.
Med baggrund i byggeriets kompleksitet og mange interessenter har der været nedsat en politisk 
følgegruppe for arbejdet med udvikling af området, lokalplanarbejdet og inddragelse frem til 
byggeprogramudvalgets arbejde blev påbegyndt primo 2025. 
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 435 Skole, daginstitution og boligområde i Brian Thorsen” og ”Forslag til 
tillæg nr. 22 til Kommuneplan 2021-32” vedtages endeligt med ovennævnte ændringer. 
BESLUTNING
Plan- og Landdistriktsudvalget, 3. april 2025:
Fraværende: Alexander Schmidt
Indstilles godkendt.
Økonomiudvalget, 22. april 2025:
Fraværende: Ditte Skov
Indstilles godkendt.
Byrådet, 29. april 2025:
Fraværende: ingen
Godkendt.
Bilag

Indkomne høringssvar (3854627)

Vurdering af høringssvar (3854628)

Forslag til lokalplan nr. 435 Skole, daginstitution og boligområde i Foldby-Norring (3797985)

Forslag til tillæg nr. 22 til Kommuneplan 2021-32 (3797984)
